जान बचाने के लिए उड़ते गुब्बारे से कूद गए 3 पैसेंजर्स, 2 की मौत
Mexico, Hot-air balloon fire in Mexico, 2 killed, Video viral| मेक्सिको में एक हॉट-एयर बैलून में आ लग गई। जिसके बाद इसमें सवार 3 लोगों ने छलांग लगा दी। हादसे में 2 लोगों की मौत हो गई, वहीं एक बच्चा आग में झुलस गया। उसे गंभीर हालत में अस्पताल में भर्ती कराया गया है।
मेक्सिको में एक हॉट-एयर बैलून में आ लग गई। जिसके बाद इसमें सवार 3 लोगों ने छलांग लगा दी। हादसे में 2 लोगों की मौत हो गई, वहीं एक बच्चा आग में झुलस गया। उसे गंभीर हालत में अस्पताल में भर्ती कराया गया है। बैलून में आग लगने का वीडियो सोशल मीडिया पर वायरल हो रहा है।
मेक्सिको सरकार ने कहा कि आग लगने की वजह से 39 साल की महिला और 50 साल के आदमी की मौत हुई है। बच्चे को सेकेंड डिग्री बर्न्स आए हैं। घटना टियाटिहुआकन के आर्कियोलॉजिकिल साइट के पास हुआ। हालांकि, घटना के वक्त बैलून में कितने लोग सवार थे इसकी जानकारी सामने नहीं आई है।
बैलून राइड के लिए देने होते हैं 12 हजार रुपए
वायरल वीडियो में नजर आ रहा है कि हॉट-एयर बैलून पैसेंजर्स के साथ उड़ान भरता है। इसके कुछ देर बाद ही इसके गन्डोला में आग लग जाती है। इसके बाद वो काफी देर तक हवा में उड़ता नजर आ रहा है। मेक्सिको में टियाटिहुआकन काफी मशहूर टूरिस्ट प्लेस है। ये मेक्सिको सिटी से करीब 70 किमी की दूरी पर है। यहां अक्सर लोग 150 डॉलर(12 हजार 327 रुपए) में बैलून राइड के लिए जाते हैं।
ब्राजील में पैराशूट ने प्लेन को क्रैश होने से बचाया
कुछ दिन पहले ब्राजील में एक छोटे पैसेंजर एयरक्राफ्ट को एक पैराशूट की मदद से क्रैश होने से बचाया गया था। सिंगल इंजन वाले इस एयरक्राफ्ट में 6 मुसाफिर थे। ये सभी सही सलामत लैंड हुए थे। इनमें दो बच्चे भी शामिल थे। घटना का वीडियो वायरल हुआ था। वर्ल्ड डेली ‘द नेशनल’ के मुताबिक, इस एयरक्राफ्ट में एक नई तकनीक ‘सिरिस एयरफ्रेम पैराशूट सिस्टम’ का इस्तेमाल किया गया था।